पाएं अपने शहर की ताज़ा ख़बरें और फ्री ई-पेपरडाउनलोड करें
डीएम अवनीश कुमार ने गुरूवार को समाहरणालय स्थित संवाद कक्ष में बताया कि स्थानीय सदर अस्पताल में आक्सीजन प्लांट लगेगा। उन्होंने कहा कि यह आक्सीजन प्लांट 1000 एलपीएम का होेगा, अर्थात एक मिनट में एक हजार लीटर आक्सीजन पैदा करेगा। इसके लिए सदर अस्पताल में जगह चिह्नित कर लिया गया है। पटना की एजेंसी पार्थ इस प्लांट को लगाएगी । साथ ही एक दो दिन में एजेंसी काम शुरू कर देेगी। डीएम ने कहा कि केन्द्र सरकार के द्वारा बिहार में 15 आक्सीजन प्लांट लगाने की मंजूरी मिली थी लेकिन इसमें जमुई शामिल नहीं था। लिहाजा राज्य सरकार से इसकी मंजूरी मिल गई। डीएम ने बताया कि सदर अस्पताल स्थित डेडिकेटेड कोविड हैल्थ सेंटर में 40 अाैर बेड बढ़ाए जाएंगे। फिलहाल इस केन्द्र पर 77 बेड की क्षमता मौजूद है। उन्होंने कहा कि आवश्यक दवाओं की कालाबाजारी को लेकर हम सतर्क हैं और और एेसी किसी भी संभवना को दूर करने के लिए दो सदस्यीय जांच दल का गठन कर दिया गया है जिसमें एक वरीय उपसमाहर्ता भारती राज व ड्रग इंसपेक्टर केके शर्मा शामिल हैं।
जिले में प्राइवेट एंबुलेंस की दर तय, 50 किमी का किराया 1500 होगा,
उसके बाद प्रति किलोमीटर के हिसाब से 18 रुपए देना होगाडीएम ने बताया कि प्राईवेट एम्बुलेंस का दर तय कर दिया गया है, छोटे एम्बुलेंस का पहले 50 किमी तक का किराया 1500 रुपए होगा जबकि उसके बाद प्रति किलोमीटर 18 रुपए देना होगा। वही छोटी कार वातानुकूलित का पहले 50 किमी का भाडा 1700 रूपया उसके बाद प्रति किलोमीटर 18 रुपए होगा। बोलेरो मार्शल व सूमो का पहले 50 किमी का भाड़ा 1800 जबकि वातानुकूलित का भाड़ा 2100 होगा उसके बाद प्रति किमी 18 रुपए देना होेगा। जबकि मैक्सी, सीटी राईड, विंगर, टेंपों ट्रेवलर का पहले 50 किमी का भाड़ा 2500 होगा जबकि वातानुकूलित जाइलो, स्कार्पियो , क्वालिस , टवेरा आदि का किराया पहले 50 किमी के लिए 2500 होगा जबकि उसके बाद प्रति किमी 25 रुपया देना होेगा। इसके अलावा उन्होंने बताया कि जिले में अगर कोई बाहर से पदाधिकारी आते हैं तो उसे क्वारंटीन किया जाएगा उसे शहर में घूमने की अनुमति नहीं होगी। मौके पर डीपीआरओ राधवेन्द्र कुमार दीपक मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn